CELEX: 31966R0041
Language: el
Date: 1966-03-29 00:00:00
Title: Κανονισμός αριθ. 41/66/ΕΟΚ του Συμβουλίου της 29ης Μαρτίου 1966 περί καθορισμού κοινών κανόνων ποιότητος για τα σφικτά λάχανα, τα λάχανα Βρυξελλών και τα σέλινα με ραβδώσεις

Avis juridique important

|

31966R0041

Κανονισμός αριθ. 41/66/ΕΟΚ του Συμβουλίου της 29ης Μαρτίου 1966 περί καθορισμού κοινών κανόνων ποιότητος για τα σφικτά λάχανα, τα λάχανα Βρυξελλών και τα σέλινα με ραβδώσεις  

Επίσημη Εφημερίδα αριθ. 069 της 19/04/1966 σ. 1013 - 1021 Δανική ειδική έκδοση: Σειρά I Κεφάλαιο 1965-1966 σ. 0086  Αγγλική ειδική έκδοση: Σειρά I Κεφάλαιο 1965-1966 σ. 0097  Ελληνική ειδική έκδοση: Κεφάλαιο 03 τόμος 1 σ. 0198  Ισπανική ειδική έκδοση: Κεφάλαιο 03 τόμος 1 σ. 0156  Πορτογαλική ειδική έκδοση : Κεφάλαιο 03 τόμος 1 σ. 0156 

++++ΚΑΝΟΝΙΣΜΟΣ αριθ . 41/66/ΕΟΚ ΤΟΥ ΣΥΜΒΟΥΛΙΟΥ  της 29ης Μαρτίου 1966  περί καθορισμού των κοινών κανόνων ποιότητος για τα τα σφικτά λάχανα , τα λάχανα Βρυξελλών και τα σέλινα με ραβδώσεις  ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,  Εχοντα υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 23 του Συμβουλίου περί βαθμιαίας δημιουργίας κοινής οργανώσεως αγοράς στον τομέα των οπωροκηπευτικών ( 1 ) , και ιδίως το άρθρο 4 παράγραφος 1 ,  την πρόταση της Επιτροπής ,  Εκτιμώντας :  ότι τα σφικτά λάχανα ( κεφαλωτές κράμβες ) , τα λάχανα Βρυξελλών και τα σέλινα με ραβδώσεις αποτελούν αντικείμενο σημαντικού εμπορίου σε πολλά Κράτη Μέλη παραγωγούς και αξιολόγων συναλλαγών επί κοινοτικού επιπέδου   ότι , κατά συνέπεια , είναι αναγκαίο να εφαρμοσθούν επί των προϊόντων αυτών όλες οι διατάξεις του κανονισμού αριθ . 23 , και προς τούτο να προστεθούν τα προϊόντα αυτά στον πίνακα του παραρτήματος Ι του κανονισμού αυτού και να θεσπισθούν κοινοί κανόνες ποιότητος  ότι ενδείκνυται , τα προϊόντα αυτά , που έχουν τυποποιηθεί κατ ' αυτόν τον τρόπο , να αποδεσμεύονται σύμφωνα με το άρθρο 9 παράγραφος 2 του κανονισμού αριθ . 23 ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  1 . Στο παράρτημα Ι του κανονισμού αριθ . 23 προστίθεται :  Παράρτημα Ι Ε  07.01 Β ΙΙ α ) Σφικτά λάχανα ( λευκά λάχανα , ερυθρά λάχανα και λάχανα Μιλάνου )  ex 07.01 Β ΙΙ β ) λάχανα  ex 07.01 Β ΙΙ β ) Λάχανα Βρυξελλών  ex 07.01 Τ Σέλινα με ραβδώσεις  2 . Οι κανόνες ποιότητος που αναφέρονται :  - στα σφικτά λάχανα ( κλάσεις 07.01 Β ΙΙ α ) και ex 07.01 Β ΙΙ β )  του Κοινού Δασμολογίου )  - στα λάχανα Βρυξελλών ( κλάση ex 07.01 Β ΙΙ β )  του Κοινού Δασμολογίου )  - στα σέλινα με ραβδώσεις ( κλάση ex 07.01 Τ του Κοινού Δασμολογίου )  περιλαμβάνονται στα παραρτήματα του παρόντος κανονισμού .  Άρθρο 2  Ως ημερομηνία εφαρμογής των διατάξεων του παρόντος κανονισμού ορίζεται η 1η Ιουλίου 1966 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 29 Μαρτίου 1966 .  Για το Συμβούλιο  Ο Πρόεδρος  J . P . BUCHLER  ΠΑΡΑΡΤΗΜΑ Ι/1  Κοινοί κανόνες ποιότητος για τα σφικτά λάχανα ( κεφαλωτές κράμβες )  Ι . ΚΑΘΟΡΙΣΜΟΣ ΤΩΝ ΠΡΟΙΟΝΤΩΝ  Ο παρών κανών αφορά τα σφικτά λάχανα των ποικιλιών που προέρχονται από την " Brassica oleracea Var . capitata L . " και την " Brassica oleracea var . sabunda L . " και προορίζονται να διατεθούν νωπά στον καταναλωτή , εκτός από τα προϊόντα που προοορίζονται για μεταποίηση .  ΙΙ . ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ  Α . Γενικότητες  Ο κανών έχει σαν αντικείμενο τον καθορισμό των ιδιοτήτων που πρέπει να παρουσιάζουν τα σφικτά λάχανα κατά το στάδιο της αποστολής .  Β . Ελάχιστα χαρακτηριστικά  Τα σφικτά λάχανα πρέπει να είναι :  - ακέραια ,  - νώπά ,  - χωρίς σκασίματα και χωρίς εκβλαστήματα ,  - υγιή , ιδίως χωρίς ίχνη από προσβολές εντόμων ή άλλων παρασίτων και χωρίς ίχνη από ασθένειες , απαλλαγμένα από μώλωπες , αλλοιώσεις καθώς και ζημίες οφειλόμενες σε παγετό , ( με την επιφύλαξη των ειδικών διατάξεων που προβλέπονται για κάθε κατηγορία ) ,  - απαλλαγμένα από έντομα και άλλα παράσιτα ,  - καθαρά , κυρίως απαλλαγμένα από χώμα και από ορατά υπολείμματα λιπασμάτων ή φυτοφαρμάκων ,  - απαλλαγμένα ξένης οσμής ή γεύσεως .  - κανονικής εξωτερικής υγρασίας .  Ο βλαστός πρέπει να κόβεται ελαφρά κάτω από τα πρώτα φύλλα , τα οποία παραμένουν επί του βλαστού  η τομή πρέπει να είναι λεία .  Η κατάσταση του προϊόντος πρέπει να είναι τέτοια , ώστε να μπορεί να αντέχει στή μεταφορά καί στή μεταχείριση καί  να ανταποκρίνεται στις εμπορικές απαιτήσεις στον τόπο προορισμού .  Γ . Κατάταξη  ι ) Κατηγορία Ι  Τα λάχανα που υπάγονται σ ' αυτήν την κατηγορία πρέπει να είναι καλής ποιότητος και να παρουσιάζουν όλα τα τυπικά χαρακτηριστικά της ποικιλίας . Πρέπει να είναι σφικτά ανάλογα με την ποικιλία . Τα φύλλα των λάχανων πρέπει να είναι καλά προσκολλημένα , ανάλογα με την ποικιλία . Από τα λάχανα για κονσέρβες είναι δυνατόν να έχουν αφαιρεθεί ορισμένα από τα φύλλα προστασίας . Από τά πράσινα λάχανα του Μιλάνου ( choux verts de Milan ) και από τα πρώιμα λάχανα πρέπει να έχουν αφαιρεθεί ορισμένα φύλλα , ανάλογα με την ποικιλία . Σ ' αυτήν την περίπτωση , επιτρέπεται ορισμένος αριθμός φύλλων προστασίας . Οι ποικιλίες των πράσινων λάχανων του Μιλάνου , που είναι ανθεκτικές στο κρύο , δύνανται εξωτερικώς να έχουν παγωμένα τα φύλλα τους .  Επιτρέπονται :  - μικρές σχισμές στα εξωτερικά φύλλα ,  - μικροί μώλωπες και ελαφρό κόψιμο της κορυφής , υπό τον όρο ότι τα ελαττώματα αυτά δεν βλάπτουν την καλή κατάσταση του εμπορεύματος .  ιι ) Κατηγορία ΙΙ  Τα λάχανα που υπάγονται σ ' αυτή την κατηγορία πρέπει να είναι εμπορευσίμου ποιότητος .  Πρέπει να ανταποκρίνονται στα ελάχιστα χαρακτηριστικά , αλλά σε σχέση με την κατηγορία Ι πρέπει :  - να παρουσιάζουν σχισμές στα εξωτερικά φύλλα ,  - να έχουν  αφαιρεθεί περισσότερα φύλλα ,  - να παρουσιάζουν μεγαλύτερους μώλωπες και ένα μεγαλύτερο κόψιμο της κορυφής .  ΙΙΙ . ΤΑΞΙΝΟΜΗΣΗ ΚΑΤΑ ΜΕΓΕΘΟΣ  Το κατά μονάδα βάρος των λάχανων δεν πρέπει να είναι κατώτερο των 350 γραμμαρίων για τα πρώιμα λάχανα και των 500 γραμμαρίων για τα λοιπά λάχανα .  Οταν τα λάχανα παρουσιάζονται σε συσκευασία , το βάρος του βαρύτερου λάχανου δεν πρέπει να είναι διπλάσιο από το βάρος του ελαφρότερου λάχανου που περιλαμβάνεται στο ίδιο μέσο συσκευασίας . Οταν το βάρος του βαρύτερου λάχανου είναι ίσο ή κατώτερο από 2 χιλιόγραμμα , η διαφορά βάρους μεταξύ του βαρύτερου και του ελαφρύτερου λάχανου μπορεί να φθάσει το 1 χιλιόγραμμο .  IV . ΑΝΟΧΕΣ  Ανοχές ποιότητος και μεγέθους γίνονται δεκτές για τα προϊόντα που δεν είναι σύμφωνα .  Α . Ανοχές ποιότητος  ι ) Κατηγορία Ι  10 % κατά βάρος ή αριθμό λάχανων που δεν ανταποκρίνονται στα χαρακτηριστικά της κατηγορίας , αλλά είναι σύμφωνα με τα χαρακτηριστικά της κατηγορίας ΙΙ .  ιι ) Κατηγορία ΙΙ  10 % κατά βάρος ή αριθμόν λάχανων που δεν ανταποκρίνονται στα χαρακτηριστικά της κατηγορίας αλλά είναι κατάλληλα για την κατανάλωση .  Β . Ανοχές μεγέθους  10 % κατά βάρος ή αριθμό λάχανων που δεν είναι σύμφωνα όσον αφορά :  - το εύρος μεγέθους ,  - το ελάχιστο μέγεθος .  Εν τούτοις , κανένα λάχανο δέν μπορεί να έχει βάρος κατώτερο από 300 γραμμάρια γιά τα πρώιμα λάχανα καί 400 γραμμάρια γιά τα άλλα λάχανα .  Γ . Αθροισμα ανοχών  Οπωσδήποτε , το σύνολο των ανοχών ποιότητος και μεγέθους δεν μπορεί να υπερβεί το 15 % για τις κατηγορίες Ι και ΙΙ .  V . ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ  Α . Ομοιογένεια  Κάθε μέσο συσκευασίας ή , σε περίπτωση φορτώσεως χύμα , κάθε παρτίδα πρέπει να περιέχει λάχανα της ίδιας ποικιλίας , της ίδιας ποιοτικής κατηγορίας και του ίδιου μεγέθους , κατά το μέτρο που απαιτείται ταξινόμηση κατά μέγεθος για το τελευταίο αυτό κριτήριο . Εξάλλου , τα λάχανα που υπάγονται στην κατηγορία Ι πρέπει να έχουν ομοιογενές σχήμα και χρωματισμό .  Β . Συσκευασία  Τα λάχανα δύνανται να παραδίδονται σε συσκευασία ή να αποστέλλονται χύμα ( απευθείας φόρτωση σε μέσο μεταφοράς ) .  Η συσκευασία πρέπει να είναι τέτοια , ώστε να εξασφαλίζει κατάλληλη προστασία του προϊόντος .  Το χαρτί ή τα άλλα υλικά που χρησιμοποιούνται στο εσωτερικό του μέσου συσκευασίας , του μέσου μεταφοράς ή του διαμερίσματος του μέσου μεταφοράς πρέπει να είναι καινούρια και αβλαβή για την υγεία του ανθρώπου . Στην περίπτωση που φέρουν τυπωμένες ενδείξεις , αυτές πρέπει να αναγράφονται μόνο στην εξωτερική όψη , κατά τρόπο ώστε να μην έρχονται σε επαφή με το προϊόν .  Το περιεχόμενο κάθε συσκευασίας πρέπει να είναι απαλλαγμένο από κάθε ξένο σώμα .  VI . ΣΗΜΑΝΣΗ  Οσον αφορά τα προϊόντα που παρουσιάζονται σε συσκευασία , κάθε μέσο συσκευασίας πρέπει να φέρει με στοιχεία ευανάγνωστα και ανεξίτηλα τις ακόλουθες ενδείξεις , που πρέπει να είναι ορατές εξωτερικά :  Α . Στοιχεία ταυτότητος  Συσκευαστής } Ονομα και διεύθυνση ή συμβολικά χαρακτηριστικά .  Αποστολεύς } Ονομα καί διεύθυνση ή συμβολικά χαρακτηριστικά .  Β . Είδος ποιότητος  - " Λευκά σφικτά λάχανα " κλπ . ( όταν το περιεχόμενο του μέσου συσκευασίας δεν είναι ορατό εξωτερικά ) .  Γ . Καταγωγή του προϊόντος  - Ζώνη παραγωγής ή εθνική , περιφερειακή ή τοπική ονομασία .  Δ . Εμπορικά χαρακτηριστικά  - Κατηγορία  - Βάρος ή αριθμός μονάδων .  Ε . Επίσημο σήμα ελέγχου ( προαιρετικό ) .  2 . Για τα προϊόντα που αποστέλλονται χύμα ( άμεση φόρτωση σε μέσο μεταφοράς ) οι ενδείξεις αυτές πρέπει να αναγράφονται σε ένα έγγραφο που θα συνοδεύει το εμπόρευμα .  ΠΑΡΑΡΤΗΜΑ Ι/2  Κοινοί κανόνες ποιότητος για τα λάχανα Βρυξελλών  Ι . ΠΡΟΣΔΙΟΡΙΣΜΟΣ ΤΟΥ ΠΡΟΙΟΝΤΟΣ  Ο παρών κανών αφορά τα λάχανα Βρυξελλών - που είναι μασχαλιαίοι οφθαλμοί φυόμενοι επί του καθέτου στελέχους των ποικιλιών , οι οποίες προέρχονται από την " Brassica oleracea L . var . gemmifera ( DC ) Schuelz " , που προορίζονται να διατεθούν νωπά στον καταναλωτή , εκτός από τα προϊόντα που προοορίζονται για μεταποίηση .  ΙΙ . ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ  Α . Γενικότητες  Ο κανών έχει σαν αντικείμενο τον καθορισμό των ιδιοτήτων που πρέπει να παρουσιάζουν τα λάχανα Βρυξελλών κατά το στάδιο της αποστολής , μετά την τυποποίηση και τη συσκευασία .  Β . Ελάχιστα χαρακτηριστικά  Τα λάχανα Βρυξελλών πρέπει να είναι :  - ακέραια ,  - νώπά ,  - υγιή , κυρίως χωρίς ίχνη από προσβολές εντόμων ή άλλων παρασίτων ή ασθενειών ,  - απαλλαγμένα έντόμων και άλλων παρασίτων ,  - καθαρά , κυρίως απαλλαγμένα από χώμα και από ορατά υπολείμματα λιπασμάτων ή φυτοφαρμάκων ,  - όχι παγωμένα ,  - απαλλαγμένα ξένης οσμής ή γεύσεως .  - κανονικής εξωτερικής υγρασίας .  Η καρδιά των λάχανων Βρυξελλών , από τα οποία έχουν αφαιρεθεί φύλλα ( pares ) , πρέπει να κόβεται ακριβώς κάτω από τα πρώτα φύλλα .  Η καρδιά των λάχανων Βρυξελλών , από τα οποία δεν έχουν αφαιρεθεί φύλλα ( non pares ) , πρέπει να κόβεται στη βάση της . Η τομή πρέπει να είναι λεία και να μη συμπαρασύρει τμήματα του φυτού .  Η κατάσταση του προϊόντος πρέπει να είναι τέτοια ώστε να αντέχει στη μεταφορά και στη μεταχείριση και να ανταποκρίνεται στις εμπορικές απαιτήσεις στον τόπο προορισμού .  Γ . Κατάταξη  ι ) Κατηγορία Ι  Τα λάχανα Βρυξελλών που υπάγονται σ ' αυτήν την κατηγορία πρέπει να είναι καλής ποιότητος .  Πρέπει να είναι :  - σφικτά ,  - πολύ κλειστά ,  - απαλλαγμένα από κάθε προσβολή παγετού .  Τα λάχανα από τα οποία έχουν αφαιρεθεί φύλλα πρέπει να είναι επαρκώς χρωματισμένα . Τα λάχανα , από τα οποία δεν έχουν αφαιρεθεί φύλλα , δύνανται να παρουσιάζουν έναν ελαφρό αποχρωματισμό στα εξωτερικά φύλλα της βάσεως .  Επιτρέπονται ελαφροί επιφανειακοί μώλωπες που προεκλήθησαν κατά τη συγκομιδή , την ταξινόμηση κατά μέγεθος ή τη συσκευασία , με την επιφύλαξη ότι δεν επηρεάζουν την καλή κατάσταση του εμπορεύματος .  ιι ) Κατηγορία ΙΙ  Τα λάχανα Βρυξελλών που υπάγονται σ ' αυτή την κατηγορία πρέπει να είναι εμπορευσίμου ποιότητος . Πρέπει να ανταποκρίνονται στα ελάχιστα χαρακτηριστικά , αλλά σε σχέση με την ποιοτική κατηγορία Ι δύνανται :  - να είναι λιγότερο σφικτά ,  - να είναι λιγότερο κλειστά , χωρίς να είναι ανοικτά ,  - να έχουν ελαφρά ίχνη προσβολής από παγετό .  ΙΙΙ . ΤΑΞΙΝΟΜΗΣΗ ΚΑΤΑ ΜΕΓΕΘΟΣ  Η ταξινόμηση κατά μέγεθος καθορίζεται βάσει της μεγίστης διαμέτρου της ισημερινής τομής του λάχανου . Η ταξινόμηση κατά μέγεθος είναι υποχρεωτική για τα λάχανα της κατηγορίας Ι και προαιρετική για τα λάχανα της κατηγορίας ΙΙ . Εν τούτοις , γι ' αυτές τις δύο κατηγορίες , η ελαχίστη διάμετρος καθορίζεται σε 10 χιλιοστόμετρα για τα λάχανα από τα οποία έχουν αφαιρεθεί φύλλα , και σε 20 χιλιοστόμετρα για λάχανα από τα οποία δεν έχουν αφαιρεθεί φύλλα .  Για τα λάχανα Βρυξελλών που ταξινομούνται κατά μέγεθος , η διαφορά διαμέτρου μεταξύ του μεγαλύτερου και του μικρότερου λάχανου που περιέχονται μέσα στο ίδιο μέσο συσκευασίας δεν πρέπει να υπερβαίνει τα 20 χιλιοστόμετρα .  IV . ΑΝΟΧΕΣ  Ανοχές ποιότητος και μεγέθους γίνονται δεκτές σε κάθε μέσο συσκευασίας για τα προϊόντα που δεν είναι σύμφωνα .  Α . Ανοχές ποιότητος  ι ) Κατηγορία Ι : 10 % κατά βάρος λάχανων που δεν ανταποκρίνονται στα χαρακτηριστικά της κατηγορίας , αλλά είναι σύμφωνα εκείνα της κατηγορίας ΙΙ .  ιι ) Κατηγορία ΙΙ : 10 % κατά βάρος λάχανων που δεν ανταποκρίνονται στα χαρακτηριστικά της κατηγορίας , αλλά είναι κατάλληλα για κατανάλωση .  Β . Ανοχές μεγέθους  10 % κατά βάρος λάχανων που δεν ανταποκρίνονται στις απαιτήσεις που προβλέπονται για την ταξινόμηση κατά μέγεθος .  V . ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ  Α . Ομοιογένεια  Κάθε μέσο συσκευασίας πρέπει να περιέχει λάχανα Βρυξελλών της ίδιας ποικιλίας , της ίδιας ποιοτικής κατηγορίας και του ίδιου μεγέθους , κατά το μέτρο που απαιτείται ταξινόμηση κατά μέγεθος για το τελευταίο αυτό κριτήριο .  Β . Συσκευασία  Η συσκευασία πρέπει να είναι τέτοια ώστε να εξασφαλίζει κατάλληλη προστασία του προϊόντος .  Το χαρτί ή τα άλλα υλικά που χρησιμοποιούνται στο εσωτερικό του μέσου συσκευασίας πρέπει να είναι καινούρια και αβλαβή για την διατροφή του ανθρώπου . Στην περίπτωση που φέρουν τυπωμένες ενδείξεις , αυτές πρέπει να αναγράφονται μόνο επί της εξωτερικής επιφανείας , ώστε να μην έρχονται σε επαφή με το προϊόν .  Το περιεχόμενο κάθε συσκευασίας πρέπει να είναι απαλλαγμένο από κάθε ξένο σώμα .  VI . ΣΗΜΑΝΣΗ  Κάθε μέσο συσκευασίας πρέπει να φέρει με ευανάγνωστα και ανεξίτηλα στοιχεία τις ακόλουθες ενδείξεις που πρέπει να είναι ορατές εξωτερικά :  Α . Στοιχεία ταυτότητος  Συσκευαστής } Ονομα και διεύθυνση ή συμβολικά χαρακτηριστικά .  Αποστολεύς } Ονομα και διεύθυνση ή συμβολικά χαρακτηριστικά .  Β . Είδος του προϊόντος  - " Λάχανα Βρυξελλών "  - " Από τα οποία έχουν αφαιρεθεί φύλλα ( pares ) } ( όταν το περιεχόμενο του μέσου συσκευασίας δεν είναι εξωτερικά ορατό ) . ή  - " Από τα οποία δεν έχουν αφαιρεθεί φύλλα ( non pares ) } ( όταν το περιεχόμενο του μέσου συσκευασίας δέν είναι εξωτερικά ορατό ) .  Γ Καταγωγή του προϊόντος  Ζώνη παραγωγής ή εθνική , περιφερειακή ή τοπική ονομασία .  Δ . Εμπορικά χαρακτηριστικά  - Κατηγορία  - Μέγεθος ( αν το προϊόν έχει ταξινομηθεί κατά μέγεθος ) που δεικνύεται διά των ελαχίστων και μεγίστων διαμέτρων των λάχανων )  Ε . Επίσημο σήμα ελέγχου ( προαιρετικό ) .  ΠΑΡΑΡΤΗΜΑ Ι/3  Κοινοί κανόνες ποιότητος για τα σέλινα με ραβδώσεις  Ι . ΚΑΘΟΡΙΣΜΟΣ ΤΩΝ ΠΡΟΙΟΝΤΩΝ  Ο παρών κανών αφορά τα σέλινα με ραβδώσεις των ποικιλιών που προέρχονται από το Apium graveolens L . var . dulce Mill και προορίζονται να διατεθούν νωπά στον καταναλωτή , εκτός από τα προϊόντα για μεταποίηση .  ΙΙ . ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ  Α . Γενικότητες  Ο κανών έχει σαν αντικείμενο τον καθορισμό των ιδιοτήτων που πρέπει να παρουσιάζουν τα σέλινα με ραβδώσεις κατά το στάδιο της αποστολής , μετά την τυποποίηση και τη συσκευασία .  Β . Ελάχιστα χαρακτηριστικά  Τα σέλινα πρέπει να είναι :  - ακέραια  εν τούτοις , το ανώτερο τμήμα τους δύναται να κόβεται κατά τον καθαρισμό ,  - νώπά ,  - υγιή , ιδίως χωρίς ίχνη από προσβολές εντόμων ή άλλων παρασίτων , χωρίς ίχνη από ασθένειες , επίσης δε απαλλαγμένα από ζημίες οφειλόμενες σε πάγο , με την επιφύλαξη των ειδικών διατάξεων που προβλέπονται για την κατηγορία ΙΙ .  - απαλλαγμένα από έντομα και άλλα παράσιτα ,  - απαλλαγμένα από κούφια τμήματα , παραφυάδες και ανθοφόρους άξονες ,  - καθαρά , ιδίως απαλλαγμένα από χώμα και από ορατά υπολείμματα λιπασμάτων ή φυτοφαρμάκων ,  - απαλλαγμένα ξένης οσμής ή γεύσεως .  - χωρίς υπερβολική εξωτερική υγρασία , δηλαδή αρκετά " στεγνά " μετά από ενδεχόμενο πλύσιμο .  Η κύρια ρίζα πρέπει να είναι καλά καθαρισμένη και δεν δύναται να υπερβαίνει τα 5 εκατοστόμετρα μήκος .  Τα σέλινα πρέπει να έχουν κανονική ανάπτυξη , λαμβανομένης υπόψη της περιόδου παραγωγής .  Η κατάσταση του προϊόντος πρέπει να είναι τέτοια ώστε να αντέχει στη μεταφορά και τη μεταχείριση και να ανταποκρίνεται στις εμπορικές απαιτήσεις στον τόπο προορισμού .  Γ . Κατάταξη  ι ) Κατηγορία Ι  Τα σέλινα που υπάγονται σ ' αυτήν την κατηγορία πρέπει να είναι καλής ποιότητος , κανονικού σχήματος καί απαλλαγμένα από ίχνη ασθενειών . Οι κύριες ραβδώσεις δεν πρέπει να είναι κατεστραμμένες , ινώδεις , σπασμένες , σκασμένες . Τα φύλλα των λευκασμένων σέλινων πρέπει να παρουσιάζουν , τουλάχιστον στο ήμισυ του μήκους τους , χρώμα λευκό έως λευκοκιτρινωπό ή λευκοπρασινωπό .  ιι ) Κατηγορία ΙΙ  Τα σέλινα που υπάγονται σ ' αυτή την κατηγορία πρέπει να είναι εμπορευσίμου ποιότητος και να ανταποκρίνονται στα ελάχιστα χαρακτηριστικά .  Μπορεί να παρουσιάζουν ελαφρά ίχνη σκωριάσεως .  Μπορεί επίσης να εμφανίζουν ελαφρά παραμόρφωση , ελαφρούς μωλωπισμούς και κατ ' ανώτατο όριο 2 κύριες ραβδώσεις κατεστραμμένες , σπασμένες ή σκασμένες .  Τα φύλλα των λευκασμένων σέλινων πρέπει να εμφανίζουν , τουλάχιστον στο 1/3 του μήκους τους , χρώμα άσπρο έως ασπροκιτρινωπό ή ασπροπρασινωπό .  ΙΙΙ . ΤΑΞΙΝΟΜΗΣΗ ΚΑΤΑ ΜΕΓΕΘΟΣ  Το ελάχιστο βάρος των σέλινων καθορίζεται σε 150 γραμμάρια .  Τα σέλινα κατατάσσοντι σε τρεις κατηγορίες μεγέθους :  ι ) μεγάλα : περισσότερα από 800 γραμμάρια ,  ιι ) μεσαία : από 500 έως 800 γραμμάρια ,  ιιι ) μικρά : από 150 έως 500 γραμμάρια ,  Για το ίδιο μέσο συσκευασίας , η μεγίστη διαφορά μεγέθους καθορίζεται αντίστοιχα σε 200 , 150 και 100 γραμμάρια .  Αυτή η κατάταξη είναι υποχρεωτική μόνο για την κατηγορία Ι .  IV . ΑΝΟΧΕΣ  Ανοχές ποιότητος και μεγέθους γίνονται δεκτές , σε κάθε μέσο συσκευασίας , για τα προϊόντα που δεν είναι σύμφωνα με τους παραπάνω κανόνες .  Α . Ανοχές ποιότητος  ι ) Κατηγορία Ι  10 % κατ ' αριθμό σελίνων που δεν ανταποκρίνονται στα χαρακτηριστικά της κατηγορίας , αλλά είναι σύμφωνα εκείνα της κατηγορίας ΙΙ .  ιι ) Κατηγορία ΙΙ  10 % κατ ' αριθμό σελίνων που δεν ανταποκρίνονται στα χαρακτηριστικά της κατηγορίας , αλλά είναι κατάλληλα για κατανάλωση .  Β . Ανοχές μεγέθους  10 % κατ ' αριθμό σελίνων που δεν ανταποκρίνονται στις απαιτήσεις που προβλέπονται για την ταξινόμηση κατά μέγεθος .  V . ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ  Α . Ομοιογένεια  Κάθε μέσο συσκευασίας πρέπει να περιέχει σέλινα της ίδιας ποιοτικής κατηγορίας , του ίδιου χρώματος και του ίδιου μεγέθους , κατά το μέτρο που απαιτείται ταξινόμηση κατά μέγεθος .  Β . Συσκευασία  Τα σέλινα πρέπει να παραδίδονται συσκευασμένα , είτε σε δεμάτια , είτε τακτοποιημένα μέσα στη συσκευασία . Στην περίπτωση που εμφανίζονται σε δεμάτια , αυτά πρέπει να περιέχουν για το ίδιο μέσο συσκευασίας τον ιδιο αριθμό τεμαχίων .  Η συσκευασία πρέπει να είναι τέτοια ώστε να εξασφαλίζει κατάλληλη προστασία του προϊόντος .  Το χαρτί ή τα άλλα υλικά που χρησιμοποιούνται στο εσωτερικό του μέσου συσκευασίας πρέπει να είναι καινούρια και αβλαβή για την διατροφή του ανθρώπου . Στην περίπτωση που φέρουν τυπωμένες ενδείξεις , αυτές πρέπει να αναγράφονται μόνο στην εξωτερική επιφάνεια , ούτως ώστε να μην έρχονται σε επαφή με το προϊόν .  Το περιεχόμενο κάθε συσκευασίας πρέπει να είναι απαλλαγμένο από κάθε ξένο σώμα .  VI . ΣΗΜΑΝΣΗ  Κάθε μέσο συσκευασίας πρέπει να φέρει εξωτερικά με στοιχεία ευανάγνωστα και ανεξίτηλα , τις ακόλουθες ενδείξεις :  Α . Στοιχεία ταυτότητος  Συσκευαστής } Ονομα και διεύθυνση ή συμβολικά χαρακτηριστικά .  Αποστολεύς } Ονομα καί διεύθυνση ή συμβολικά χαρακτηριστικά .  Β . Είδος του προϊόντος  " Σέλινα με ραβδώσεις " με την ένδειξη " λευκασμένα " , ή την ένδειξη του τύπου του χρωματισμού ( εφ ' όσον το περιεχόμενο του μέσου συσκευασίας δεν είναι εξωτερικά ορατό ) .  Γ . Καταγωγή του προϊόντος  Ζώνη παραγωγής , ή εθνική , περιφερειακή ή τοπική ονομασία .  Δ . Εμπορικά χαρακτηριστικά  - Κατηγορία  - Μέγεθος ( αν το προϊόν ταξινομείται κατά μέγεθος ) που εμφαίνεται από την ένδειξη " μεγάλα " , " μεσαία " , " μικρά "  - Αριθμός τεμαχίων , ή κατά περίπτωση αριθμός δεματιών .  Ε . Επίσημο σήμα ελέγχου ( προαιρετικό ) .